บิ๊กตู่ พบ สมาพันธ์เอสเอ็มอีไทย รับฟังปัญหา ข้อเสนอแก้โควิด-19 
บิ๊กตู่ ยังเดินสายต่อเนื่อง พบ สมาพันธ์เอสเอ็มอีไทย รับฟังปัญหาความเดือดร้อน ข้อเสนอแนะ มาตรการช่วยเหลือ และให้กำลังใจ พร้อมขอทุกฝ่ายร่วมแรงร่วมใจฟันฝ่าสถานการณ์โควิด-19 ที่ยากลำบากไปด้วยกันวันที่ 13 พ.ค. พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม โพสต์เฟซฯ ประยุทธ์ จันทร์โอชา Prayut Chan-o-cha เดินทางออกจากทำเนียบรัฐบาล ไปกับตัวแทนสมาพันธ์เอสเอ็มอีไทย เพื่อรับฟังความคิดเห็นข้อเสนอแนะและความเดือดร้อนจากผลกระทบจากไวรัสโควิด-19 โดย พล.อ.ประยุทธ์ ได้โพสต์ข้อความพร้อมรูปภาพบนเฟซบุ๊กส่วนตัวว่า บ่ายวันนี้ผมเดินทางไปสมาพันธ์เอสเอ็มอีไทย หนึ่งในภาคธุรกิจที่มีผู้ประกอบการและแรงงานกระจายตัวอยู่ทั่วประเทศเป็นจำนวนมาก เพื่อรับฟังความเดือดร้อน ปัญหา และข้อเสนอแนะเกี่ยวกับมาตรการความช่วยเหลือต่างๆ ของผู้ประกอบการเอสเอ็มอี ทั้งในส่วนภูมิภาค และส่วนกลางผมขอขอบคุณ คุณโชนรังสี เฉลิมชัยกิจ ประธานสมาพันธ์ SME ไทย คุณณพพงศ์ ธีระวร คุณแสงชัย ธีรกุลวาณิช คุณอุดมธิปก ไพรเกษตร คุณรักติ ญวนกระโทก และคุณณัฐพล ประดิษฐ์ผลเลิศ สำหรับการเตรียมข้อมูลที่มีประโยชน์อย่างมาก และผมขอเป็นกำลังใจให้ทุกท่าน ขอให้ร่วมแรงร่วมใจกันฟันฝ่าสถานการณ์ที่ยากลำบากนี้ไปให้ได้ด้วยกันนะครับ.
บิ๊กตู่ ยังเดินสายต่อเนื่อง พบ สมาพันธ์เอสเอ็มอีไทย รับฟังปัญหาความเดือดร้อน ข้อเสนอแนะ มาตรการช่วยเหลือ และให้กำลังใจ พร้อมขอทุกฝ่ายร่วมแรงร่วมใจฟันฝ่าสถานการณ์โควิด-19 ที่ยากลำบาก 
โควิด-19,ไวรัสโคโรนา,ประยุทธ์ จันทร์โอชา,เอสเอ็มอีไทย,สมาพันธ์เอสเอ็มอีไทย,ผู้ประกอบการเอสเอ็มอี,ร่วมแรงร่วมใจ,ข่าวทั่วไป